অবশ্য নারীর অবস্থান হয়তো বিশ্বময় আসলেই চিরসংখ্যালঘুর। আমার মনে পড়ে এথনিক ক্লেনজিং এর নামে বসনিয়ান নারীর বর্বর ধর্ষণ, সেইসব ওয়ার চাইল্ডদের মায়েদের তখনকার পোপ বলেছিলেন- ভালবেসে সেই শিশুদের বুকে তুলে নিতে, (এই নারীদের যাদের অনেকেই ভূমিষ্ঠ শিশুর মুখ দেখেননি ঘৃণায়, কেননা এইসব শিশুরা তাদের ভালবাসার ফসল নয়, এরা তাদের নির্মম নির্যাতনের অবিরাম স্মারক।) বলেননি- এই ধর্ষণ থামাও, মানুষের প্রতি মানুষের এই সর্বোচ্চ বর্বরতা থামাও।